བོད་མིའི་སྒྲིག་འཛུགས་དང་བོད་དོན་དང་འབྲེལ་པའི་གཞུང་འབྲེལ་མིན་པའི་ཚོགས་སྡེ་ཆེ་ཆུང་གང་ཡིན་ནའང་ངོ་བོ་བོད་ཕྱི་ནང་གཉིས་ཀྱི་བོད་མིའི་བདེ་སྡུག་སྒྲུབ་མཁན་ཡིན་ཟེར་གྱི་ཡོད་རེད།ཐ་ན་གསར་ཁང་ཞིག་ཡིན་ནའང་བོད་ནང་གི་བདེ་སྡུག་དང་བོད་མིའི་གནས་ཚུལ་དེ་རྒྱལ་སྤྱིའི་སྡིང་ཆ་གང་ཞིག་ལ་སྐྱེལ་བའི་འགན་འཁྲི་ཡོད་པ་སྨོས་མེད་རེད།ཞིབ་ཏུ་བསམ་ན་གཞུང་འབྲེལ་མ་ཡིན་པའི་ཚོགས་པ་མང་པོ་ཞིག་ཉིས་སྟོང་བརྒྱད་ལོའི་བོད་ས་ཡོངས་ནས་སྒེར་ལངས་ཀྱི་ས་བྱི་ཞི་རྒོལ་ཆེན་པོ་དང་ཉིས་སྟོང་དགུ་ལོའི་རང་ལུས་མེར་བསྲེགས་ཀྱི་ལྕགས་ཡོས་ཆེན་མོའི་ཞི་རྒོལ་སོགས་དང་འབྲེལ་ནས་ཆར་ཤུལ་ཤ་མོ་ལྟར་བྱུང་བ་རེད།ལོ་བཅུ་རྗེས་ཀྱི་དེ་རིང་མང་པོ་ཞིག་རྐང་རྗེས་ཙམ་ཡང་མེད་པར་ནང་མི་འཁོར་དང་བཅས་པ་བདེ་ས་སྐྱིད་ས་རེར་སྙེགས་ནས་ཁ་ཕོ་ཆེན་པོ་རེ་བཤད་ན་མིག་ཀྱང་མི་བཙུམས་པའི་དེང་དུས་ཀྱི་ཡོན་ཏན་ཡོད་ཟེར་མཁན་མང་དག་ཅིག་བྱུང་བ་རེད་དེ།མ་འོངས་པར་ང་ཚོ་མི་གཞི་དང་ཀུན་སྤྱོད་བརྒྱ་ཆ་གསུམ་ཅུ་བཞི་བཅུ་མར་ཆགས་རྒྱུ་ཡིན་པ་བསྟན་ཡོང་ཡོད་པ་རེད།